Nye Hue Bluetooth-produkter på vej

Det hollandske website iCulture.nl har angiveligt fået fingrene i lister over Philips Hue efterårskollektionen, der skal lanceres mellem september og november. Og det lader til at Philips har hørt bønnerne og produceret såkaldte filament-pærer – endda i tre størrelser, E27, G93 og ST19, hvoraf sidstnævnte er den pæreformede model der ses på billedet ovenfor.

Listen indeholder også et produkt med navnet Smart Plug, der vil blive solgt til 30 euro – 225 kroner. Det kan nærmest kun være en Hue-kompatibel stikkontakt, der kan tændes og slukkes via HomeKit og Hue-systemet.

Men mere interessant er det, at samtlige løse pærer vil være Bluetooth-kompatible. Hue lancerer endda nye, opdaterede udgaver af sine klassiske GU10 White Ambience og GU10 White & Color-pærer med indbygget Bluetooth. Hvad det præcis betyder vides ikke. Hue har alle dage benyttet den trådløse ZigBee-standard til kommunikation, hvorfor Bluetooth virker overflødig.  Med mindre den hollandske producent skifter spor og laver et nyt Bluetooth-baseret mesh?

En anden mulighed kunne være, at Bluetooth udelukkende skal være til brug under opsætningen. Det er en løsning som blandt andet Sonos har valgt i sin seneste Sonos One-højttaler for at lette opsætningen af produktet. Men gode gæt og/eller forklaringer modtages med kyshånd i kommentarfeltet nederst.

Herunder den fulde liste af produkter, der er på vej:

GU10 (white) new design with Bluetooth: € 19.95 (week 36, 1st week September 2019)

GU10 (white ambiance) with Bluetooth: € 29.95 (week 36)

GU10 (white & color) with Bluetooth: 59.95 (week 36)

Hue White Filament with Bluetooth: € 19.95 (week 37, 2nd week September 2019)

Hue White Filament Edison with Bluetooth: € 24.95 (week 37)

Hue White Filament Globe with Bluetooth: € 29.95 (week 37)

Candle E14 with Bluetooth: € 19.95 (week 37)

Hue GO V2 with Bluetooth: € 79.95 (week 40, early October 2019)

Fugato spot (multiple configurations): from € 89.95 (week 37, 2nd week September 2019)

Argenta spot (multiple configurations): from € 89.95 (week 37)

Centura recessed spot (multiple configurations): from € 64.95 (week 37)

Adore mirror lamp (multiple configurations): from € 149.95 (week 45, beginning of November 2019)

Adore bathroom spot (multiple configurations): from € 49.95 (week 45)

Smart Plug: € 29.95 (introduction date unknown)

Nye Hue Bluetooth-produkter på vej